Държавен вестник, бр. 66, 2014 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  66
струмектомия със значителни следоперативни 
усложнения (парези, хипопаратиреоидизъм) или 
рецидив.
Към точка „б“ са включени нодозните, дифуз­
ните и смесените форми на гуша от І и ІІ степен.
При настъпване на трайна ремисия за избяг­
ване на рецидив служителите за срок от 6 месеца 
до една година спазват противопоказани условия 
на труд: работа, свързана с нервно-психично 
и физическо обременяване, нощен труд. При 
тежките форми, с чести рецидиви и възникнали 
трайни усложнения (тиреотоксично сърце, хро­
ничен хепатит, инфилтративна офталмопатия) 
служителите по графа 5 са негодни, останалите 
служители – индивидуална преценка. 
Тиреотоксикоза
Тиреотоксикозата е разнороден клиничен 
синдром, в който са включени група от заболя­
вания, характеризиращи се с повишено ниво на 
тиреоидните хормони в циркулацията. Поради 
това при служителите решението за годност се 
взема индивидуално в зависимост от конкрет­
ната форма на тиреотоксикозата, тежестта на 
заболяването, клиничния ход на протичането 
и резултата от приложеното консервативно или 
хирургично лечение. За кандидат-служители по 
графи 1 и 4 – негодни; индивидуална преценка 
при настъпила трайна ремисия, без трайни 
усложнения за кандидати ЛРТП и за държавни 
служители по графа 2. 
Хипотиреоза – вродена и придобита 
Хипотиреоидизмът е заболяване, характе­
ризиращо се с намалена до липсваща секреция 
на тиреоидни хормони или с периферна или 
генерализирана резистентност към същите. При 
вроден хипотиреоидизъм решението е негоден за 
всички графи. При придобития хипотиреоидизъм 
негодност се определя по графи 1, 4, а преценката 
за останалите е индивидуална.
Тиреоидити
Към тази рубрика принадлежат група забо­
лявания с разнообразна етиология и патогенеза, 
чиято обща характеристика е развитието на 
възпалително-инфилтративен или деструктивен 
процес на щитовидната жлеза. Те имат различен 
ход на протичане, тежест и прогноза, поради 
което кандидатите по графи 1, 2, 4 се преценяват 
като негодни в острата фаза, а след излекуването 
преценката е индивидуална.
Други болести на щитовидната жлеза
В тази рубрика влизат разнородни нозологични 
единици, включващи разстройства в секрецията 
на калцитонина, кисти на тиреоидеята, кръвоиз­
лив, инфаркт на тиреоидеята, постоперативните 
състояния на щитовидната жлеза и др. Реше­
нието се взема индивидуално в зависимост от 
етиологията, тежестта на нарушенията и тяхната 
прогноза. 
Захарен диабет 
Захарният диабет е заболяване, характеризи­
ращо се с хипергликемия, която е резултат от 
нарушение в инсулиновата секреция, в инсули­
новото действие или и в двете. Според класи­
фикацията от 1997 г. (Международен експертен 
комитет) се дели на: 
1. захарен диабет – тип 1; 
2. захарен диабет – тип 2;
3. други специфични типове;
4. гестационен захарен диабет.
Тежките и среднотежките форми на диабет с 
изразен късен дегенеративен синдром определят 
негодност за кандидат-служителите по графи 
1, 2 и 4, индивидуална преценка при ЛРТП. 
Компенсиран с диета или на перорално лече­
ние диабет разрешава индивидуална преценка 
на кандидатите по графи 2 и 3 и служителите.
Противопоказанията при компенсираните 
форми на диабет са: работа, свързана с голямо 
нервно-психическо и физическо напрежение, но­
щен труд, чести командировки, вредности, като 
решението за годност се взема индивидуално 
съобразно вида на работата, типа и формата 
на диабета.
Заболелите служители не могат да работят 
като водачи на транспортни средства без освиде­
телстване от специализираните комисии на На­
ционална многопрофилна транспортна болница 
(НМТБ) – София, да упражняват професии, при 
които са изложени на травми, височина, както 
и професии, изискващи добро зрение, ако са 
настъпили усложнения.
Други разстройства на глюкозната регулация 
и ендокринната секреция на панкреаса
В тази рубрика влизат хипогликемична 
кома, друг вид хиперинсулинизъм, неуточнени 
състояния на хипогликемия и анормалност в 
секрецията на глюкагона, гастрина и други не­
уточнени състояния. 
Разстройства на паратиреоидната жлеза
Тук спадат заболяванията, свързани с пови­
шена или понижена функция на паращитовид­
ните жлези. Решението при служители се взема 
индивидуално в зависимост от етиологията на 
заболяването, тежестта на протичането, наличи­
ето на усложнения и резултата от прилаганото 
лечение. Кандидат-служителите са негодни по 
1, 2 и 4 графа, индивидуална преценка за кан­
дидат-служителите по графа 3. 
Разстройства на хипофизата и нейния хипо­
таламичен контрол
Към тази рубрика принадлежат състояния, 
при които болестният процес е в хипофизата или 
хипоталамуса и включва състояния на парциа­
лен или тотален хипопитуитаризъм с различна 
етиология и/или заболявания, характеризиращи 
се с повишена секреция на хипофизни хормони. 
Решението при служители се взема индивидуално 
в зависимост от етиологията на заболяването и 
тежестта на протичането му. Кандидат-служите­
лите са негодни по графи 1, 2 и 4, индивидуална 
преценка по графа 3. 
Разстройства на надбъбречните жлези 
Към тази рубрика принадлежат състояния­
та, при които основният болестен процес е в 
надбъбречните жлези и води до повишена или 
понижена функция на надбъбречната кора или 
медула. Решението при служители се взема 
индивидуално в зависимост от формата и хода 
на заболяването.